b'\n_START_ARTICLE_\nHE 0437-5439\n_START_SECTION_\nGalaksista poistuminen\n_START_PARAGRAPH_\nTutkimusten mukaan kolmit\xc3\xa4htinen j\xc3\xa4rjestelm\xc3\xa4 matkasi Linnunradan keskustan halki, jolloin se vaelsi liian l\xc3\xa4helt\xc3\xa4 galaksin keskusta (miss\xc3\xa4 ajatellaan olevan massiivinen musta aukko). Musta aukko kaappasi yhden t\xc3\xa4hden singoten kaksi muuta pois Linnunradasta, miss\xc3\xa4 ne sitten yhdistyiv\xc3\xa4t muodostaen kuuman sinisen t\xc3\xa4hden. Nuori t\xc3\xa4hti kiit\xc3\xa4\xc3\xa4 avaruuden halki 2\xc2\xa0600\xc2\xa0000 km/h nopeudella, mik\xc3\xa4 on noin kolme kertaa nopeampaa kuin Auringon keh\xc3\xa4liike galaksin keskustan ymp\xc3\xa4ri. Nopeus on tarpeeksi suuri ylitt\xc3\xa4\xc3\xa4kseen galaksin painovoiman._NEWLINE_Sininen karkulainen on arviolta 200\xc2\xa0000 valovuoden et\xc3\xa4isyydell\xc3\xa4 Linnunrata-galaksin keskuksesta.'